ΓΡΑΠΤΗ ΕΡΩΤΗΣΗ E-2357/02

υποβολή: Marie Isler Bguin (Verts/ALE), Catherine Guy-Quint (PSE),Elmar Brok (PPE-DE), Pedro Marset Campos (GUE/NGL), Lennart Sacrdeus (PPE-DE),Monica Frassoni (Verts/ALE), Hans Modrow (GUE/NGL)και David Martin (PSE) προς την Επιτροπή

(2 Αυγούστου 2002)

Θέμα: Πολιτική ενημέρωσης της ΕΕ στις δημοκρατίες της Ανατολικής Ευρώπης

Η γνώση και, επομένως, η κατανόηση των δράσεων και του πνεύματος που προωθεί η Ευρωπαϊκή Ένωση προχωρούν καθημερινώς και επιτόπου, χάρη στα δίκτυα ενημέρωσης και τεκμηρίωσης που έχει αναπτύξει η Ένωση στα κράτη μέλη, ταποψήφια κράτη και τα τρίτα κράτη. Τα δίκτυα αυτά συνιστούν: τα Info-Points Europe(1), τα Κέντρα Ευρωπαϊκής Τεκμηρίωσης(2), τα Σταυροδρόμια Αγροτικής Πληροφόρησης και Κινητοποίησης(3), τα Euro Info Centres(4) και οι ομιλητές των Team Europe(5) που βρίσκονται στις διάφορες πόλεις.

Αυτές οι βιτρίνες και βάσεις δεδομένων για την Ένωση συμβάλλουν κατά τρόπο τόσο αποτελεσματικό όσο και πρόσφορο στη διασφάλιση της ενημέρωσης πολυάριθμων κατηγοριών του κοινού και παραγόντων των ευρωπαϊκών κοινωνιών, την ευαισθητοποίησή τους και τη συμμετοχή τους στα προγράμματα, τα σχέδια και τις συζητήσεις που προωθεί η Ένωση.

Οι βραχυπρόθεσμες προοπτικές της διεύρυνσης της Ένωσης προς τις χώρες της Κεντρικής Ευρώπης αναγγέλλουν νέα σύνορά της προς ανατολάς. Η διεύρυνση αυτή θα προσδώσει επίσης στην ΕΕ μια ανανεωμένη εικόνα σε σχέση με κράτη που εντάσσονται στο ίδιο πνεύμα προσήλωσης στην ευρωπαϊκή ιστορία και πολιτισμό, μολονότι προς το παρόν δεν είναι ακόμα επισήμωςποψήφια να συμμετάσχουν στην ευρωπαϊκή οικοδόμηση: Ουκρανία, Λευκορωσία και Μολδαβία. Παρά το γεγονός ότι ο προσανατολισμός για προσέγγιση και ανατοποθέτηση στο πλαίσιο της Ευρωπαϊκής Κοινότητας παραμένει σήμερα από την πλευρά της ουκρανικής κυβέρνησης και είχε σ' αυτόν προηγουμένως αναφορά από τους ηγέτες της Λευκορωσίας και της Μολδαβίας, οι κοινοτικές δομές ενημέρωσης στις χώρες αυτές περιορίζονται έως σήμερα σε δύο κέντρα ευρωπαϊκής τεκμηρίωσης στην Ουκρανία (50 εκατ. κάτοικοι), ένα στη Λευκορωσία (10 εκατ.) και κανένα στη Μολδαβία (4,5 εκατ.) — ενώ η γειτονική Πολωνία διαθέτει για τα 40 εκατ. των πολιτών της περίπου 40 παρόμοια γραφεία πληροφοριών για την ΕΕ.

Δεν είναι σκόπιμο, κατά την άποψη της Επιτροπής, να συνεχίσει τη ενημερωτική της εκστρατεία σχετικά με τα θεσμικά μας όργανα, τις αξίες μας και τις δράσεις μας μεταξύ των πολιτών της Ουκρανίας, της Λευκορωσίας και της Μολδαβίας, στις επίσημες εθνικές γλώσσες τους —, που σύντομα θα γίνουν οι άμεσοι γείτονές μας στη διευρυμένη ΕΕ·

Σύμφωνα με ποιο χρονοδιάγραμμα σκοπεύει η Επιτροπή να επεκτείνει το πλέγμα των γραφείων της και δικτύων ενημέρωσης στα τρία αυτά ευρωπαϊκά κράτη· Ποια θα είναι η πυκνότητα αυτού του πλέγματος·

(1) http://europa.eu.int/comm/relays/ipe/index_en.htm.

(2) http://europa.eu.int/comm/relays/edc/index_en.htm.

(3) http://europa.eu.int/comm/relays/carrefours/index_en.htm.

(4) http://bre.cec.eu.int.

(5) http://europa.eu.int/comm/relays/teameurope/index_en.htm.

Απάντηση του κ. Prodi εξ ονόματος της Επιτροπής

(27 Σεπτεμβρίου 2002)

H Eπιτροπή εκτιμά ιδιαίτερα τη θετική άποψη των Αξιότιμων Μελών ότι κατακτά έδαφος η γνώση και η κατανόηση σχετικά με τις πολιτικές που εφαρμόζει και τις δραστηριότητες που αναλαμβάνει η Επιτροπή, χάρη στα δίκτυα ενημέρωσης και τεκμηρίωσης στα κράτη μέλη, ταποψήφια κράτη και σε τρίτες χώρες.

Είναι σαφές ότι το έργο της πληροφόρησης σχετικά με τα θεσμικά όργανα, τις αξίες και τις πολιτικές της Ένωσης πρέπει να επεκταθεί και στην Ουκρανία, τη Λευκορωσία και τη Μολδαβία και η Επιτροπή έχει αρχίσει να εργάζεται προς την κατεύθυνση αυτή.

Επί του παρόντος τα Ευρωπαϊκά Κέντρα Πληροφόρησης (ΕΚΠ) και τα Ευρωπαϊκά Κέντρα Τεκμηρίωσης (ΕΚΤ) καλύπτουν ολόκληρη την κεντρική και ανατολική Ευρώπη, αλλά Info-Points Europe, Γεωργικά Κέντρα Πληροφοριών και το δίκτυο ομιλητών του Team Europeπάρχουν επίσημα μόνο στα 15 κράτη μέλη. Εντούτοις, όπως αναφέρεται στην επιστολή Στρατηγική ενημέρωσης και επικοινωνίας για την Ευρωπαϊκή Ένωση(1) πραγματοποιούνται προπαρασκευαστικές ενέργειες για την επέκταση των δικτύων αυτών σε μελλοντικά κράτη μέλη. Δενπάρχουν σχέδια για την επέκτασή τους στην Ουκρανία, τη Λευκορωσία και τη Μολδαβία στο προσεχές μέλλον.

Η επέκταση του πλήρους φάσματος των μέσων ενημέρωσης της Επιτροπής στα νέα κράτη μέλη δεν θα έπρεπε να αποτελεί πρόβλημα, λαμβάνονταςπόψη τις εργασίες που έχουν πραγματοποιηθεί στα πλαίσια της στρατηγικής επικοινωνίας της Επιτροπής για τη διεύρυνση. Τα Αξιότιμα Μέλη θα διαπιστώσουν, όπως δηλώνεται και στο έγγραφο Εξηγήσεις για τη διεύρυνση(2) ότιφίσταται ένα εκτεταμένο δίκτυο κέντρων πληροφόρησης σε όλα ταποψήφια κράτη,παγομένων στις Αντιπροσωπείες της Επιτροπής στο πλαίσιο των στρατηγικών επικοινωνίας τους. Το δίκτυο αυτό περιλαμβάνει μεγάλα, δημόσια κέντρα πληροφόρησης σε όλες τις πρωτεύουσες της περιοχής, στα οποία οφείλεται -σε συνάρτηση συχνά και με την κυβέρνηση, τοπικές αυτοδιοικήσεις, μη κυβερνητικούς οργανισμούς και ΕΚΠ και ΕΚΤ-η διεύρυνση των γνώσεων και της κατανόησης, για την κάνουν λόγο τα Αξιότιμα Μέλη. Επιπλέον, αρκετές Αντιπροσωπείες -όπως εκείνη της Τσεχικής Δημοκρατίας- έχουν ιδρύσει ήδη ένα ενεργό δίκτυο ομιλητών Team Europe, οι οποίοι οργανώνουν ομιλίες σε σχολεία, συνέδρια, κ.ο.κ.

Όσον αφορά τα Ευρωπαικά κέντρα πληροφοριών, η Επιτροπή εξετάζει πρόσφατα την πιθανότητα ιδρύσεως ενός Ευρωπαικού Πληροφοριακού Κέντρου Ανταπόκρισης (ΕΚΠΑ) στη Μολδαβία.

Όσον αφορά στα ΕΚΤ, όπως σωστά επεσήμαναν και τα Αξιότιμα Μέλη,πάρχουν επί του παρόντος δυο στην Ουκρανία και ένα στη Λευκορωσία. Η Επιτροπή πρόσφατα ίδρυσε ένα νέο Κέντρο Τεκμηρίωσης στη Μολδαβία στην Ακαδημία Οικονομικών Σπουδών του Κισινάου. Η Επιτροπήπέγραψε τη Σύμβαση το Μάιο του 2002 και έστειλε αντίγραφα στο Πανεπιστήμιο και στην Αντιπροσωπεία της Επιτροπής στην Ουκρανία. Δενπάρχει βεβαίως κανένας λόγος να μην ιδρυθούν περισσότερα ΕΚΠ σε πανεπιστήμια, τα οποία παρέχουν πόρους και πληρούν τα απαραίτητα κριτήρια. Μπορεί όντως, στο προσεχές μέλλον, να ιδρυθεί ένα νέο Κέντρο στο Λούγκανσκ, στην Ανατολική Ουκρανία, καθώς η Επιτροπή ήδη έλαβε σχετική σύμβαση,πογεγραμμένη από το εκεί πανεπιστήμιο.

Η Επιτροπή ερευνά το διάστημα αυτό την κατάσταση του δικτύου ΕΚΠ σε όλο τον κόσμο με σκοπό την καλύτερη ιεράρχηση των μελλοντικών προτεραιοτήτων και αυτό θα έχει ολοκληρωθεί προτού εγκριθούν νέες αιτήσεις. Η Επιτροπή ενημερώνει το Αξιότιμο Μέλος ότι στην αξιολόγηση μεμονωμένων ΕΚΤ ιδιαίτερης σημασίας είναι η άποψη της αντίστοιχης Αντιπροσωπείας όσον αφορά στην καταλληλότητα και γεωγραφική ισορροπία. Όλα τα ΕΚΤ βρίσκονται σε πανεπιστήμια και εξαρτώνται από τους φυσικούς και ανθρώπινους πόρους που αυτά διαθέτουν. Η Επιτροπή παρέχει πληροφορίες -κατά πλειοψηφία σε ηλεκτρονική μορφή-, ένα δίκτυο στήριξης και κάποια ενίσχυση για εξοπλισμό. Εντούτοις, οι παρεχόμενες πληροφορίες από τα ΕΚΤ είναι διαθέσιμες μόνο στις επίσημες γλώσσες της Ένωσης.

Μια σημαντική πηγή αντλήσεως πληροφοριών για τους πολίτες της Ουκρανίας, Λευκορωσίας και Μολδαβίας είναι η Αντιπροσωπεία της Επιτροπής στην Ουκρανία, στην οποία ανατέθηκε η ευθύνη της παροχής πληροφοριών στη Λευκορωσία και Μολδαβία, το 2001. Ο ετήσιος συνολικός προϋπολογισμός της Αντιπροσωπείας για δραστηριότητες πληροφόρησης ανέρχεται σε ευρώ547 000, από τα οποία ευρώ26 000 διατίθενται για ενέργειες πληροφόρησης στη Μολδαβία και ευρώ20 000 σε ενέργειες πληροφόρησης στη Λευκορωσία. Τέτοιες ενέργειες συμπεριλαμβάνουν τη διάδοση των δημοσιεύσεων, την καλλιέργεια των σχέσεων με τον τύπο και τα ραδιοτηλεοπτικά μέσα ενημέρωσης και την οργάνωση σεμιναρίων για τους αρμόδιους λήψης αποφάσεων. Επί του παρόντος εξετάζεται η πολιτική ενημέρωσης σε σχέση με τρίτες χώρες, είναι όμως φανερό ότι, συνεπεία της μεγαλύτερης αποκέντρωσης στηνπηρεσία εξωτερικών σχέσεων της Επιτροπής, θα αυξηθεί η ευθύνη των Αντιπροσωπειών όσον αφορά την παροχή πληροφοριών.

(1) COM(2002)350 τελικό.

(2) δικτυακός τόπος της ΓΔ διεύρυνσης http://www.europa.eu.int/comm/enlargement/communication/index.htm.